UTLYSNING 2 STIPENDER FOR MASTERSTUDENTER

Pressehistoriske emner

Norsk Pressehistorisk Forening lyser ut to stipender à kr. 30.000 til studenter som i sitt masterarbeid vil behandle pressehistoriske emner. Les mer om det her: http://www.pressehistorisk.no/stipendieprogram.htm
Digitaliseringen av journalistikken

Ved Journalistutdanningen er det ledig et studentstipend på kr. 30 000 for masteroppgave innenfor området journalistikk og ny teknologi. Stipendet er en del av bevilgningen som Journalistutdanningen har fått til prosjektet Digital journalistikk og redaksjonell endring (DIGRE) innenfor forskningsprogrammet Kommunikasjon, IKT og medier (KIM). Formålet med prosjektet er å kartlegge hvordan journalistiske arbeidsrutiner, kildebruk og etiske vurderinger påvirkes ved innføring av ny teknologi og medieproduksjon. Det vil videre være et formål med prosjektet å kartlegge journalistiske formidlingsformer i skjæringspunktet mellom gamle og nye medier. Hva skjer når TV, radio og aviser henvender seg til publikum både på tradisjonell måte og interaktivt gjennom nettet? Et viktig formål med prosjektet vil være å utvikle ny teori om journalistrollen i digital tidsalder.

Søknad med prosjektforslag stiles til Marianne Sundet, merkes ”KIM-stipend” og sendes til Høgskolen i Oslo, Avdeling for journalistikk, bibliotek- og informasjonsfag, Postboks 4 St. Olavs plass, 0130 Oslo. Søknadsfrist: 15. november 2005.

Spørsmål om stipendet kan rettes til studieleder Thore Roksvold, e-post: Thore.Roksvold@jbi.hio.no eller professor Rune Ottosen, e-post: Rune.Ottosen@jbi.hio.no

